A tragédia tragédia

 Madách Imre erre a művére készült egész életében, mely meghozta gyümölcsét, mert minden egyes kor(szak) számára érvényes mondanivalója van.

 Az első három szín a világ keletkezését, az ember megjelenését a Földön. A Biblia, a keresztény vallás alapján írja le. Az első három és az utolsó szín keretbe foglalja a közbeeső tizenegyet, melyeket biblikus színeknek hívunk. A történelmi színek leírják, hogy az emberiség történelmét nagy eszmék irányítják. Egy-egy eszme kibontakozik, eltorzul, s ebből az ellentétből egy új eszme születik. A mű felépítése és mondanivalója vitathatatlanul érdekfeszítő és foglalkoztatja az adott kor(szak) emberét, de, hogy ezt a fiatalságnak a kezébe adjuk, és arra bíztassuk őket, hogy példaértékűvé váljon számukra, példát merítsenek belőle. Szerintem ez nem jó, a legfelháborítóbb tényezővel kezdeném. A mű tele van erkölcstelenséggel, erőszakkal és gyilkossággal. Az erkölcstelenség a római színben (5.) van jelen és a Prága 2. színben. A római színben kéjnők és azok kuncsaftjaik részeges mulatozásának lehetünk szemtanúi, ez maga az erkölcsi fertő. A prágai színben többször is van utalás a házasságtörési szándékra, s ez megbotránkoztató. Gyilkosság szó alatt érthetjük az ön -és mások gyilkosságát,gyilkolását is, mert mindkettő jelen van Az ember tragédiájában. A 15. színben Ádám az öngyilkosságba akar menekülni, s ezzel ilyen példát tituál az olvasónak, ez tűrhetetlen, ilyen mű nem kerülhet az emberek közé.

 Az egész mű hangvétele pesszimista, lesújtó képet ad az emberiségről. A 7. szín az egyetlen, ahol Ádám nem csalódik, mert ő élteti a forradalmat és forradalmi zendülésre, szervezkedésre ösztökéli az ifjúságot. Véleményem szerint, célkitűzéseinket olyan mércével mérjük, mely reális. A vallási háttér teljességgel felesleges, mert a szocializmusban minden vallási dolog, eszme tiltott volt, alias káros hatással van a szocialista emberképre. A Falanszter és Egyiptomi színbe többször azt sugallja az író, hogy a hatalom, az engedelmesség rossz, a munkáról és a munkásokról meglehetősen negatívan ír.

 Úgy vélem, hogy ez a mű nem kerülhetne a könyvesboltok, könyvtárak vagy otthonok polcaira, és a tananyagból is ki kellene venni vagy erősen megkurtítani, finomabbá tenni.